MS «Jøsenfjord» (1886)

MS «Jøsenfjord» som frem til 1934 var et dampskip, var i årene 1930-1976 en lokalrutebåt tilhørende AS Jøsenfjord Rutelag, Stavanger. Skipet ble benyttet i selskapets lokalruter i østre Ryfylke. I løpet av denne perioden ble skipet ombygd og modernisert en rekke ganger. Da Jøsenfjordselskapets båter og ruter ble overtatt av Stavangerske i 1976, fulgte MS «Jøsenfjord» med og fikk ytterligere to år i lokalrutefarten i Ryfylke. Da den endelig gikk i opplag i 1978, var den blant landets aller eldste ruteskip.


== DS «Lindesnæs» ==
September 1886: Levert fra Christianssands Mek. Værksted, Kristiansand (byggenr. 42) som kystruteskip «Lindesnæs» til Actieselskabet Dampskibsselskabet Lindesnæs, Farsund. Benyttet i kystrute Farsund – Mandal – Kristiansand.
1920-tallet: Kolliderte med kystruteskip DS «Lyngdal» ved Snik. «Lindesnæs» fikk kun en mindre baugskade som raskt ble reparert.
Høst 1929: opplagt


== DS «Jøsenfjord» ==
1930: Solgt til AS Jøsenfjord, Stavanger for ca. kr.15 000.
7. februar 1930: ankom Stavanger.
1930: Omdøpt til «Jøsenfjord». Den første tiden ble båten benyttet i turistrute Stavanger-Årdal-Erfjord-Vadla.
1932: Ombygd og forlenget ved Rosenberg Mek. Verksted, Stavanger. 110’ x 18,1’ x 9’   brt:151
1932: Eierselskapet endret navn til AS Jøsenfjord Ruteselskap, Stavanger.


== MS «Jøsenfjord» ==
1934: Ombygd til motorskip ved M. Haldorsen & Sønner, Rubbestadneset på Bømlo: Motor: Wichmann 4 sylindret (2-takts enkelvirkende) semidiesel 300 hk. Ved levering etter endt ombygning overtok «Jøsenfjord» ruten Stavanger-Tau-Alsvik-Kjølevik-Vervik-Fiskå-Sørskår-Nessa-Årdal fra selskapets gamle «Årdalsfjord» som nå ble reserveskip. «Jøsenfjord» ble fra nå av ført av Ola Hagen fra Årdal og ble et svært populær skip.
15. februar 1939: Avløste for Haugesund Damps DS «Karmsund» i ruten Stavanger-Haugesund-Bergen ytre led, mens «Karmsund» reparerte etter en mindre grunnstøting.
ca.1944: Opplagt ved Buøy i Stavanger mot slutten av krigen på grunn av manglende drivstoff.
1947: Eierselskapet endret navn til AS Jøsenfjord Rutelag, Stavanger.
1953: Ruten Stavanger-Tau-Alsvik-Kjølevik-Vervik-Fiskå-Sørskår-Nessa-Årdal ble overtatt av Jøsenfjord-selskapets nye «Årdalsfjord». «Jøsenfjord» ble da satt inn i andre ruter, blant annet den såkalte nordre ruta fra Stavanger via Fogn, Sjernarøyane og Ombo til Foreneset. Senere ble denne ruten overtatt av MS «Erfjord», men etter at MS «Årdalsfjord» ble trukket ut og erstattet av «Erfjord», kom «Jøsenfjord» tilbake i denne ruten like frem til den gikk i opplag i desember 1978. Fra 1953 overtok Trygve Hansen, Stavanger, som skipper.
1956: Ombygd.
1959: Ombygd. Omtrent samtidig overtok Olav Erøy, Erfjord, som skipper.
Sommeren 1962: Nils Åserød, Marvik, overtok som skipper.
1962: Forlenget og ombygd ved AS Haugesund Slip, Haugesund. Bildekk akter for 8 personbiler. Registrert for 294 passasjerer.   130,5’ x 18,2’ x 9’   brt:195


== Det Stavangerske Dampskibsselskab ==
1. januar 1976: Eierselskapets fartøy og ruter overtatt av Det Stavangerske Dampskibsselskab, Stavanger. Omtrent samtidig overtok Jon Meland, Randøy, som skipper. Fortsatte i samme rute.
desember 1978: Opplagt for salg i Stavanger.


== Tyskland og Nederland ==
september 1980: Solgt til Gebr. Bruhn, Düsseldorf, Tyskland.
1981: Solgt til Erwin Paul Borchardt, Düsseldorf, Tyskland. Omdøpt «Angelique B».
1985: Solgt til Judith Hebly i Nederland. Seilt til Schagen i Nordvest-Holland. Benyttet som husbåt.


== Hjem til Ryfylke ==
Vinteren 2011 ble det kjent i Rogaland at MS Jøsenfjord var til salgs i Nederland. I januar var en gruppe entusiaster på befaring i Schagen og det ble konstatert at skipet var i forbausende god stand og man fikk også start på Rubb-motoren fra 1932. Etter to folkemøter i Stavanger ble Andelslaget MS Jøsenfjord stiftet 11. februar og startet arbeidet med å få skipet hjem. I løpet av kort tid ble det samlet inn over 600.000 kroner fra privatpersoner og bedrifter og den 8. april ble skipet kjøpt for 35.000 euro. Etter slippsetting i den Oever i Nederland, startet seilasen hjem 18. april og to dager senere kunne MS Jøsenfjord på nytt seile innover Fisterfjorden til sin nye fortøyningsplass i Sandangervågen på Randøy.
MS Jøsenfjord har fått status som vernet skip av Riksantikvaren. Andelslaget som senere har skiftet navn til Jøsenfjord Rutelag AL, har startet restaureringsarbeider for å bringe skipet tilbake til den stand det hadde da det gikk i trafikk på 1960-tallet.  Arbeidet skjer etter antikvariske prinsipper i samarbeide med Riksantikvaren. I mai 2015 ble skipet forhalt fra Randøy til Natvigs Minde i Stavanger der styrehuset og skipperlugaren ble satt på land for restaurering av Engøyholmen Kystkultursenter Jøsenfjord ble deretter slept til Bredalsholmen Dokk og Fartøyvernsenter i Kristiansand og her pågår det fortsatt omfattende stålarbeider på skroget.


== Se også ==
AS Jøsenfjord Rutelag
Det Stavangerske Dampskibsselskab
Andelslaget MS Jøsenfjord


== Referanser ==


== Kilder ==
Artikkel om AS Jøsenfjord Rutelag i bladet «Skipet» 2.1991 av Alf Johan Kristansen og Per Alsaker.
Artikkel om Det Stavangerske Dampskibsselskab av Alf Johan Kristiansen i Skipet 2.1990, 1.1991 og 2.1991
Magnus Torgersen, «Fjordabådane», 1981, ISBN 82-990832-0-6
Jone Laugaland, «Fjordabåtene», 2005, ISBN 82-8140-026-9
Trygve Eriksen jr.'s arkiv
http://www.fjordfaehren.de/no_f2/lindesnaes1886.htm Arkivert 16. desember 2012 hos Wayback Machine.


== Eksterne lenker ==
(en) IMO 5175551 – kategori av bilder, video eller lyd på Commons 
(en) MS «Jøsenfjord» (1886) – Den internasjonale sjøfartsorganisasjonen